CELEX: 62012TN0503
Language: hu
Date: 2012-11-16 00:00:00
Title: T-503/12. sz. ügy: 2012. november 16-án benyújtott kereset — Egyesült Királyság kontra Bizottság

26.1.2013   
            
            
               HU
            
            
               Az Európai Unió Hivatalos Lapja
            
            
               C 26/62
            
         2012. november 16-án benyújtott kereset — Egyesült Királyság kontra Bizottság
   (T-503/12. sz. ügy)
   2013/C 26/123
   Az eljárás nyelve: angol
   
      Felek
   
   
      Felperes: Nagy-Britannia és Észak-Írország Egyesült Királysága (képviselők: D. Wyatt QC, V. Wakefield barrister és C. Murrell meghatalmazott)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a tagállamok által kifizetett egyes kiadásoknak az európai uniós finanszírozásból való kizárásáról szóló, 2012. szeptember 6-i 2012/500/EU bizottsági határozatot (HL L 244., 11. o.) annyiban, amennyiben az a mellékletben szereplő, a 2008-as pénzügyi évben (277 231,60 EUR és 13 671 558,90 EUR értékben) és a 2009-es pénzügyi évben (270 398,26 EUR és 15 844 193,29 EUR értékben) Észak-Írországban kifizetett kiadások 5 %-os átalány–kiigazítására vonatkozó négy tételt érinti;
            
         
               —
            
            
               az alperest kötelezze a felperes részéről felmerült költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalap azon alapul, hogy a Bizottság tévesen alkalmazta a jogot, ténybeli hibát követett el, és nem vette figyelembe az európai uniós alapok lehetséges veszteségének mértékére vonatkozó megfontolásokat, tekintettel arra, hogy a 2007. és 2008. igénylési évben végrehajtott kifizetések veszélynek tették ki ezen alapokat különösen a támogatható terület meghatározásában 2005-ben elkövetett, a támogatási jogosultságok kezdeti elosztását érintő hibák miatt.
            
         
               2.
            
            
               A második jogalap azon alapul, hogy a Bizottság tévesen alkalmazta a jogot, és ténybeli hibát követett el azzal, hogy helytelenül állapította meg, hogy a Northern Ireland Department of Agriculture and Rural Development (a továbbiakban: DARD) nem megfelelően vagy egyáltalán nem alkalmazta a jogkövetkezményekre, a jogosulatlan kifizetések visszakövetelésére és a szándékos meg nem felelésre vonatkozó rendelkezéseket, és így túlbecsülte és/vagy nem vette figyelembe az európai uniós alapok lehetséges veszteségének mértékére vonatkozó megfontolásokat. Különösen a Bizottság:
               
                           —
                        
                        
                           helytelenül rótta fel a támogatási jogosultságok DARD általi állítólag „szisztematikus” újraszámítását;
                        
                     
                           —
                        
                        
                           helytelenül állította, hogy a 2005. évi hibák jelentős hatással voltak a támogatási jogosultság értékének történeti elemére;
                        
                     
                           —
                        
                        
                           téves számítási módszert alkalmazott a túlfizetéseket illetően;
                        
                     
                           —
                        
                        
                           a szankciókkal kapcsolatban helytelen megközelítést alkalmazott, különösen a következőkkel:
                           
                                       —
                                    
                                    
                                       téves számítási módszert alkalmazott a szankciókat illetően; és
                                    
                                 
                                       —
                                    
                                    
                                       helytelenül állította, hogy a szankciókat minden egyes évre ki kell vetni, ha a szankció 2005-ben alkalmazandó volt, viszont a következő igénylési években — a jelen esetben 2007-ben és 2008-ban — nem, amennyiben a túlfizetés ugyanabból a hibából eredt, mint amelyet 2005-ben szankcionáltak;
                                    
                                 
                     
                           —
                        
                        
                           helytelen megközelítést alkalmazott a szándékos meg nem felelés esetében.